
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


24 Μάί'ου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1866 


ΑΠΟΦΑΣΕΙΣ 

Αριθμ. 14596 _ 

Επανίδρυση Προγράμματος Μεταπτυχιακών 
Σπουδών του Τμήματος Οικονομικών Επιστη¬ 
μών της Σχολής Οικονομικών και Κοινωνικών Επι¬ 
στημών του Πανεπιστημίου Ιωαννίνων με τίτλο: 
«Οικονομική Ανάλυση και Πολιτική» και έγκριση 
Εσωτερικού Κανονισμού Λειτουργίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
(συν. αριθμ. 1046/5/26.4.2018, Θέμα 2ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5.6.2013 «Μετονομασία Τμήματος και 
ίδρυση - συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 
5.6.2013, τ.Α'). 

3. Τις διατάξεις του ν. 4485/2017 (ΦΕΚ Α' 114), και ει¬ 
δικότερα τα άρθρα 30 έως και 37,45 και 85. 

4. Τις διατάξεις του ν. 4521/2018 (ΦΕΚ Α' 38) άρθρο 
19, παρ. 7. 

5. Την υπ'αριθμ. 163204/21/29.9.2017 εγκύκλιο του 
Υπουργείου Παιδείας, Έρευνας και Θρησκευμάτων. 

6. Την υπ'αριθμ. 216772/Ζ1/8.12.201 7 υπουργική 
απόφαση (ΦΕΚ Β' 4334/12.12.2017) με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των προγραμμάτων 
μεταπτυχιακών σπουδών». 

7. Την υπ'αριθμ. 26407/Ζ1/15.2.2018 εγκύκλιο του 
Υπουργείου Παιδείας, Έρευνας και Θρησκευμάτων. 

8. Το υπ'αριθμ. πρωτ. 45070/Ζ1/19.3.2018 έγγραφο 
του Γενικού Γραμματέα του Υπουργείου Παιδείας, Έρευ¬ 
νας και Θρησκευμάτων. 

9. Τις διατάξεις του ν. 4009/2011 (ΦΕΚ Α' 195) όπως 
τροποποιήθηκαν και ισχύουν. 

10. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚΑ' 83) όπως τροποποι¬ 
ήθηκαν και ισχύουν. 

11. Τιςδιατάξειςτουν.3374/2005 (ΦΕΚ ΑΊ 89/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων- Παράρτημα Διπλώματος», όπως τροποποιήθηκε 
και ισχύει. 


12. Τις διατάξεις του άρθρου 90 Κώδικα νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο 1 ο του π.δ. 63/2006 ΦΕΚ (98 τ.Α'). 

13. Το έγγραφο της Α.Δ.Ι.Π. από το οποίο προκύπτει 
ότι έχει ολοκληρωθεί η Εξωτερική Αξιολόγηση του Τμή¬ 
ματος Οικονομικών Επιστημών του Πανεπιστημίου Ιω¬ 
αννίνων. 

14. Την απόφαση της Συνέλευσης της Σχολής Οικονο¬ 
μικών και Κοινωνικών Επιστημών που ως μονοτμημα- 
τική σχολή ασκεί και τις αρμοδιότητες της Συνέλευσης 
του Τμήματος Οικονομικών Επιστημών (αριθμ. συν. 32/ 
28.2.2018) στην οποία εγκρίθηκαν η επανίδρυση και 
λειτουργία του ΠΜΣ «Οικονομική Ανάλυση και Πολιτι¬ 
κή» καθώς και ο κανονισμός λειτουργίας του εν λόγω 
προγράμματος. 

15. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Α.Την επανίδρυση και λειτουργία από το ακαδημαϊκό 
έτος 2018-2019 Προγράμματος Μεταπτυχιακών Σπου¬ 
δών (ΠΜΣ) του Τμήματος Οικονομικών Επιστημών της 
Σχολής Οικονομικών και Κοινωνικών Επιστημών του Πα¬ 
νεπιστημίου Ιωαννίνων με τίτλο «Οικονομική Ανάλυση 
και Πολιτική», ως εξής: 

Άρθρο 1 

Γενικές Διατάξεις 

Το Τμήμα Οικονομικών Επιστημών της Σχολής Οικο¬ 
νομικών και Κοινωνικών Επιστημών του Πανεπιστημί¬ 
ου Ιωαννίνων θα λειτουργήσει από το ακαδημαϊκό έτος 
2018-2019 αναμορφωμένο το Πρόγραμμα Μεταπτυχι¬ 
ακών Σπουδών (Π.Μ.Σ.) με τίτλο «Οικονομική Ανάλυση 
και Πολιτική», σύμφωνα με τις διατάξεις της απόφα¬ 
σης αυτής και τις διατάξεις του ν. 3685/2008 (ΦΕΚ 148 
Α'/16.7.2008), όπως τροποποιήθηκε και ισχύει. 

Άρθρο 2 

Αντικείμενο - Σκοπός 

Αντικείμενο του Π.Μ.Σ. είναι η εμβάθυνση στην Οικο¬ 
νομική Επιστήμη. 

Σκοπός του Π.Μ.Σ. είναι η κατάρτιση επιστημόνων ικα¬ 
νών να ανταποκριθούν στις μεταβαλλόμενες ανάγκες 
της αγοράς εργασίας και της οικονομίας γενικότερα, κα¬ 
θώς και να συμβάλουν, μέσω της έρευνας και της εξει- 
δίκευσης, στην προαγωγή της οικονομικής επιστήμης. 












20358 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 866/24.05.2018 


Ο σκοπός αυτός επιτυγχάνεται: 

Με την παροχή Μεταπτυχιακού Διπλώματος Ειδίκευ¬ 
σης (Μ.Δ.Ε.) κατά τα διεθνή ακαδημαϊκά πρότυπα. 

Με την εκπόνηση Διδακτορικής Διατριβής (Δ.Δ.) και 
την παραγωγή πρωτότυπης επιστημονικής έρευνας 
υψηλού επιπέδου. 

Άρθρο 3 

Μεταπτυχιακοί Τίτλοι 

Το Π.Μ.Σ του Τμήματος Οικονομικών Επιστημών του 
Πανεπιστημίου Ιωαννίνων απονέμει: 

1. Μεταπτυχιακό Δίπλωμα Ειδίκευσης (Μ.Δ.Ε.) στην 
«Οικονομική Ανάλυση και Πολιτική» 

2. Διδακτορικό Δίπλωμα στην Οικονομική Επιστήμη. 

Άρθρο 4 

Κατηγορίες Πτυχιούχων 

Στο ΠΜΣ γίνονται δεκτοί πτυχιούχοιΤμημάτων Πανε¬ 
πιστημίων της ημεδαπής ή ομοταγών αναγνωρισμένων 
Ιδρυμάτων της αλλοδαπής, καθώς και πτυχιούχοι Α.Τ.Ε.Ι. 
συναφούς γνωστικού αντικειμένου. 

Άρθρο 5 

Χρονική Διάρκεια 

Η χρονική διάρκεια για την απονομή του Μεταπτυχια¬ 
κού Διπλώματος Ειδίκευσης ορίζεται σε τρία (3) εξάμηνα. 

Ο ελάχιστος χρόνος απόκτησηςτου Διδακτορικού Δι¬ 
πλώματος είναι έξι (6) εξάμηνα και ο μέγιστος δέκα (10). 
Η ΓΣΕΣ του Τμήματος Οικονομικών Επιστημών μπορεί να 
εγκρίνει επέκταση της χρονικής διάρκειας αν και εφόσον 
θεωρηθεί αναγκαίο. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση 
και οι κάθε είδους εκπαιδευτικές και ερευνητικές δρα¬ 
στηριότητες ορίζονται ως εξής: 

Πρόγραμμα Μαθημάτων [90 Ε0Τ5] 

Για την ολοκλήρωση του προγράμματος συνολικού 
αριθμού 90 Ε0Τ5 και την απονομή του Μεταπτυχιακού 
Διπλώματος Ειδίκευσης απαιτείται η υποχρεωτική πα¬ 
ρακολούθηση επτά (7) μαθημάτων κορμού και έξι (6) 
μαθημάτων επιλογής, κατά τη διάρκεια δύο (2) πρώτων 
εξαμήνων. 

Στο Γ' εξάμηνο κάθε μεταπτυχιακός φοιτητής εκπονεί 
υπό την καθοδήγηση του επιβλέποντος μέλους ΔΕΠ Δι¬ 
πλωματική Εργασία η οποία αντιστοιχεί σε τριάντα (30) 
Ε(ΙΤ5, σύμφωνα με τα όσα ορίζονται στον Κανονισμό 
Μεταπτυχιακών Σπουδών του Τμήματος. 

Το σύνολο των πιστωτικών μονάδων Ε(ΙΤ5 που απαι¬ 
τούνται για την απονομή του Μεταπτυχιακού Διπλώμα¬ 
τος Ειδίκευσης είναι ενενήντα (90): 

Το λεπτομερές πρόγραμμα μαθημάτων, μαζί με τις 
ώρες διδασκαλίας ανά εβδομάδα και τον αριθμό των 
πιστωτικών μονάδων (Ε(ΙΤ5) παρατίθενται πιο κάτω: 


Α' Εξάμηνο (Υποχρεωτικά Μαθήματα) 


Προσφερόμενα 

μαθήματα 

Εβδομάδες/ώρες 
ανά εβδομάδα 

Ε0Τ5 ανά 
μάθημα 

Μακροοικονομική 1 

6/4 

4,5 


Μακροοικονομική II 

6/4 

4 

Μικροοικονομικής 1 

6/4 

4,5 

Μικροοικονομική II 

6/4 

4 

Οικονομετρία 1 

6/4 

4,5 

Οικονομετρία II 

6/4 

4 

Εφαρμοσμένα 

Μαθηματικά 

6/4 

4,5 


Β' Εξάμηνο (Επιλογή 6 μαθημάτων από τα παρακάτω) 


Προσφερόμενα 

μαθήματα 

Εβδομάδες/ώρες 
ανά εβδομάδα 

Ε0Τ5 ανά 
μάθημα 

Διεθνές Εμπόριο 

6/4 

5 

Οικονομικά της Εργασίας 

6/4 

5 

Χρηματοοικονομική 

Οικονομετρία 

6/4 

5 

Δημόσια Οικονομικά 

6/4 

5 

Οικονομική Μεγέθυνση 

6/4 

5 

Ιστορία Οικονομικών 
Θεωριών 

6/4 

5 

Οικονομική Πολιτική 

6/4 

5 

Θεωρία Παιγνίων 

6/4 

5 

Υπολογιστικές Μέθοδοι 
στα Δυναμικά 

Οικονομικά 

6/4 

5 

Ευφυείς Μέθοδοι 
Ποσοτικής Ανάλυσης 

6/4 

5 

Οικονομική Ανάπτυξη 

6/4 

5 

Διεθνείς Νομισματικές 
Σχέσεις 

6/4 

5 

Οικονομική των 
Ανθρωπίνων Πόρων 

6/4 

5 

Ειδικά Θέματα 
Οικονομετρίας 

6/4 

5 

Οικονομικά του 
Περιβάλλοντος 

6/4 

5 

Βιομηχανική Οργάνωση 

6/4 

5 

Οικονομικά της Υγείας 

6/4 

5 

Πειραματικά Οικονομικά 

6/4 

5 

Πολιτική Οικονομία 

6/4 

5 

Υπολογιστικά 

Οικονομικά 

6/4 

5 

Εφαρμοσμένη 

Οικονομετρία 

6/4 

5 

Εφαρμοσμένη 

Οικονομική 

6/4 

5 

Χρηματοοικονομική 

Λογιστική 

6/4 

5 

Θεωρία Καταναλωτή 

6/4 

5 

Στοχαστική 

Προσομοίωση 

6/4 

5 

Χρηματοοικονομικές 

Επενδύσεις 

6/4 

5 

Επιχειρησιακή Έρευνα 
και Λήψη Αποφάσεων. 

6/4 

5 

Μαθηματικά των 
χρηματαγορών 

6/4 

5 

Εφαρμοσμένη 

Μικροοικονομική 

6/4 

5 


Γ' Εξάμηνο 


Προσφερόμενα 

μαθήματα 

Εβδομάδες/ώρες 
ανά εβδομάδα 

Ε0Τ5 ανά 
μάθημα 

Εκπόνηση και 

Υποστήριξη της 
Μεταπτυχιακής 
Διπλωματικής Εργασίας 


30 


Άρθρο 7 

Αριθμός Εισακτέων 

Ο αριθμός εισακτέων στο Π.Μ.Σ. ορίζεται κατ'ανώτατο 
όριο σε είκοσι πέντε (25) κατ'έτος. 

Άρθρο 8 

Προσωπικό 

Στο Π.Μ.Σ. θα απασχοληθούν μέλη ΔΕΠ τουΤμήματος 
Οικονομικών Επιστημών (20 άτομα) και άλλωνΤμημάτων 
του Πανεπιστημίου Ιωαννίνων ή άλλων Πανεπιστημίων 
της ημεδαπής ή της αλλοδαπής καθώς και άλλες κατηγο¬ 
ρίες διδασκόντων σύμφωνα με τις διατάξεις του άρθρου 
36 του ν. 4485/2017 (ΦΕΚ 114/4.8.2017, τ.Α'). 

Άρθρο 9 

Υλικοτεχνική υποδομή 

Για το Π.Μ.Σ. θα χρησιμοποιηθεί η υπάρχουσα υλικο¬ 
τεχνική υποδομή τουΤμήματος Οικονομικών Επιστημών. 

Άρθρο 10 

Διάρκεια Αειτουργίας 

Το Π.Μ.Σ. θα λειτουργήσει έως και το ακαδημαϊκό έτος 
2022-2023, με την επιφύλαξη των διατάξεων της παρ. 8 
του άρθρου 32 του ν. 4485/2017 (ΦΕΚ 114/4.8.2017, τ.Α'). 

Άρθρο 11 

Κόστος Αειτουργίας 

1. Το ετήσιο κόστος λειτουργίας του ΠΜΣ ανέρχεται 


στο ποσό των 20.000€, το οποίο αναλύεται ως εξής: 


Δαπάνες εξοπλισμού και δαπάνες λογι¬ 
σμικού 

€2.000,00 

Δαπάνες αναλωσίμων 

€5.500,00 

Δαπάνες μετακινήσεων διδασκόντων του 
ΠΜΣ 

€4.000,00 

Αμοιβές έκτακτου διδακτικού προσω¬ 
πικού των Α.Ε.Ι. που συμμετέχουν στην 
οργάνωση του ΠΜΣ 

€1.000,00 


Αμοιβές διδασκαλίας προσωπικού της 
παρ. 5 του άρθρου 36 του ν. 4485/2017 

€5.000,00 

Λοιπές δαπάνες (έξοδα δημοσιότητας- 
προβολής, αγοράς εκπαιδευτικού υλικού, 
οργάνωσης συνεδρίου, δαπάνες εργασι¬ 
ών πεδίου) 

€2.500,00 

ΣΥΝΟΛΟ 

€20.000,00 


2. Το ανωτέρω κόστος λειτουργίας του Π.Μ.Σ. θα κα¬ 
λυφθεί από πόρους του Ιδρύματος. 


Άρθρο 12 

Μεταβατικές Διατάξεις 

Τα θέματα που δεν αναφέρονται στην παρούσα από¬ 
φαση θα ρυθμίζονται από τον Κανονισμό Μεταπτυχια¬ 
κών Σπουδών καθώς και από τα αρμόδια όργανα σύμ¬ 
φωνα με την κείμενη νομοθεσία. 

Β. ΚΑΝΟΝΙΣΜΟΣ ΑΕΙΤΟΥΡΓΙΑΣ ΜΕΤΑΠΤΥΧΙΑΚΟΥ 
ΠΡΟΓΡΑΜΜΑΤΟΣ ΣΠΟΥΔΩΝ ΤΟΥΤΜΗΜΑΤΟΣ 
ΟΙΚΟΝΟΜΙΚΩΝ ΕΠΙΣΤΗΜΩΝ 
ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ ΜΕΤΙΤΛΟ 
«ΟΙΚΟΝΟΜΙΚΗ ΑΝΑΛΥΣΗ ΚΑΙ ΠΟΛΙΤΙΚΗ» 

Άρθρο 1: 

Μεταπτυχιακοί Τίτλοι 

ΤοΤμήμα Οικονομικών Επιστημών του Πανεπιστημίου 
Ιωαννίνων παρέχει Μεταπτυχιακό Δίπλωμα Ειδίκευσης 
(Μ.Δ.Ε.) στην «Οικονομική Ανάλυση και Πολιτική» κα¬ 
θώς επίσης και Διδακτορικό Δίπλωμα στην Οικονομική 
Επιστήμη. 

Άρθρο 2: 

Διευθυντής Μεταπτυχιακού 
και Συντονιστική Επιτροπή 

Ο Διευθυντής του Μεταπτυχιακού και η Συντονιστική 
Επιτροπή (Σ.Ε.) του Μεταπτυχιακού έχουν την επίβλεψη 
για την ομαλή λειτουργία του Προγράμματος Μεταπτυ¬ 
χιακών Σπουδών (Π.Μ.Σ.). Η Συντονιστική Επιτροπή του 
Μεταπτυχιακού αποτελείται από πέντε (5) μέλη Δ.Ε.Π. 
τουΤμήματος, οι οποίοι έχουν αναλάβει μεταπτυχιακό 
έργο και εκλέγονται από τη Συνέλευση του Τμήματος 
για διετή θητεία. Η θητεία του Προέδρου της Σ.Ε. μπο¬ 
ρεί να ανανεωθεί μία φορά. Η Σ.Ε. είναι αρμόδια για την 
παρακολούθηση και το συντονισμό της λειτουργίας του 
προγράμματος. Η εκλογή των μελών της Συντονιστικής 
Επιτροπής και του Διευθυντή πρέπει να ολοκληρώνεται 
πριν από την περίοδο έναρξης του εκάστοτε κύκλου του 
Π.Μ.Σ.. 

Άρθρο 3: 

Αρμοδιότητες Διευθυντή 
και Συντονιστικής Επιτροπής 

Ο Διευθυντής του Μεταπτυχιακού υποχρεούται να: 

1. καλεί σε συνεδρίαση (-σεις) τα μέλη της Σ.Ε. 

2. ζητεί από τον Πρόεδρο τουΤμήματος να συγκαλέσει 
Γ.Σ. για θέματα που αφορούν τη δομή και τη λειτουργία 
του Π.Μ.Σ. 

3. δέχεται τους εκπροσώπους των μεταπτυχιακών φοι¬ 
τητών και συζητά θέματα που τους αφορούν 
























20360 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 866/24.05.2018 


4. συντονίζει και επιβλέπει τη διαδικασία εισαγωγής 
στο Π.Μ.Σ. 

5. συντονίζει τους διδάσκοντες στο Π.Μ.Σ. 

6. συμβάλλει με οποιοδήποτε τρόπο στην ομαλή λει¬ 
τουργία του Π.Μ.Σ. Η Συντονιστική Επιτροπή του Μετα¬ 
πτυχιακού υποχρεούται να: 

1. συνεδριάζει υπό την ευθύνη του Διευθυντή του Με¬ 
ταπτυχιακού για θέματα που αφορούν στην εύρυθμη 
λειτουργία του Π.Μ.Σ. 

2. ορίζει, σε συνεργασία με τους εξεταστές, την ύλη 
των εξετάσεων στο πλαίσιο της διαδικασίας εισαγωγής 
στο Π.Μ.Σ. Οι εξεταστές εκλέγονται κάθε χρόνο από τη 
Γ.Σ. του Τμήματος, εφόσον η διενέργεια εξετάσεων απο¬ 
τελεί προϋπόθεση για την ένταξη στο Π.Μ.Σ. 

3. προσδιορίζει το χρόνο δημοσίευσης στον τύπο της 
σχετικής ανακοίνωσης για την ένταξη στο Π.Μ.Σ. και κα¬ 
θορίζει όλεςτις σχετικές ημερομηνίες που αφορούν στη 
διαδικασία ένταξης στο εν λόγω πρόγραμμα. Η δημο¬ 
σίευση στον τύπο της σχετικής ανακοίνωσης πραγμα¬ 
τοποιείται τουλάχιστον δύο μήνες πριν την έναρξη του 
προγράμματος, εκτός και αν συντρέχουν ειδικοί λόγοι. 

4. εισηγείται τον αριθμό των εισακτέων στη Γενική Συ¬ 
νέλευση Ειδικής Σύνθεσης (Γ.Σ.Ε.Σ.) πριν την έναρξη του 
προγράμματος και να καθορίζει την περίοδο έναρξης και 
λήξης των μαθημάτων στο Π.Μ.Σ. 

5. καθορίζει την έναρξη και λήξη της περιόδου των 
τελικών και των επαναληπτικών εξετάσεων 

6. αποφασίζει για την κατανομή των φοιτητών/φοιτη- 
τριών ανά διδάσκοντα για την εκπόνηση της μεταπτυχι¬ 
ακής τους διατριβής 

7. συντονίζει τις παρουσιάσεις των μεταπτυχιακών 
διατριβών και να επιβλέπει τον τρόπο βαθμολόγησής 
τους σε συνεργασία με τους διδάσκοντες 

8. ενημερώνει μία φορά το χρόνο τη Γ.Σ. του Τμήματος 
σχετικά με την πορεία του Π.Μ.Σ. 

9. καθορίζει σε συνεργασία με τους διδάσκοντες και 
με τη σύμφωνη γνώμη της Γ.Σ.Ε.Σ. του Τμήματος την ύλη 
για τα υποχρεωτικά μαθήματα του Π.Μ.Σ. 

10. Εγκρίνει τη μετακίνηση φοιτητών στο πλαίσιο του 
προγράμματος Ει-35ΐηυ5+. 

Άρθρο 4: 

Στόχος του Προγράμματος 

και Διαδικασία Εισαγωγής Φοιτητών 

Το Μ.Δ.Ε. στην «Οικονομική Ανάλυση και Πολιτική» 
ιδρύθηκε με σκοπό την κατάρτιση επιστημόνων ικανών 
να ανταποκριθούν στις μεταβαλλόμενες ανάγκες της 
αγοράς εργασίας και της οικονομίας γενικότερα, καθώς 
και να συμβάλουν, μέσω της έρευνας και της εξειδίκευ- 
σης, στην προαγωγή της οικονομικής επιστήμης. 

Πριν την έναρξη της ακαδημαϊκής περιόδου, και ειδι¬ 
κότερα πριν την προκήρυξη των θέσεων για την ένταξη 
στο Μ.Δ.Ε., καθορίζονται από τη Γ.Σ.Ε.Σ. τουΤμήματοςο 
προσφερόμενος αριθμός μαθημάτων επιλογής. Ο αριθ¬ 
μός των μεταπτυχιακών φοιτητών για την επόμενη ακα¬ 
δημαϊκή περίοδο καθορίζεται από τη Γ.Σ.Ε.Σ. ύστερα από 
τεκμηριωμένη πρόταση της Σ.Ε. στη βάση της εξέτασης 
των κατατιθέμενων δικαιολογητικών από τους υποψήφι¬ 
ους. Ο μέγιστος αριθμός μεταπτυχιακών φοιτητών είναι 


είκοσι πέντε (25). Η Γραμματεία του Τμήματος ειδοποιεί 
τους επιλεγέντες υποψηφίους, οι οποίοι είναι υποχρεω¬ 
μένοι σε εύλογο χρονικό διάστημα, που προσδιορίζεται 
από τη Σ.Ε., να απαντήσουν γραπτώς αν αποδέχονται ή 
όχι την ένταξή τους στο Π.Μ.Σ. 

Το Μ.Δ.Ε. απευθύνεται σε πτυχιούχους Πανεπιστημι¬ 
ακών τμημάτων οικονομικής κατεύθυνσης ή ομοειδών 
τμημάτων, καθώς επίσης και σε πτυχιούχους τμημάτων 
θετικών επιστημών και πολυτεχνικών σχολών της ημε¬ 
δαπής ή ομοταγών αναγνωρισμένων τμημάτων της αλ¬ 
λοδαπής. Επίσης απευθύνεται και σε πτυχιούχους των 
τμημάτων Τ.Ε.Ι. οικονομικής κατεύθυνσης. Οι φοιτητές 
που προέρχονται από τμήματα μη οικονομικής κατεύ¬ 
θυνσης δεν μπορούν να ξεπερνούν το 1/4 του προβλε- 
πόμενου αριθμού των εισαχθέντων φοιτητών. Για τυχόν 
αλλαγή της σύνθεσης μεταξύ πτυχιούχων οικονομικών 
και μη οικονομικών τμημάτων αποφασίζει η Γ.Σ.Ε.Σ. μετά 
από εισήγηση της Σ.Ε.. 

Οι υποψήφιοι που επιθυμούν να ενταχθούν στο πρό¬ 
γραμμα υποχρεούνται να καταθέσουν στη Γραμματεία 
του Τμήματος Οικονομικών Επιστημών τα κάτωθι δικαι- 
ολογητικά: 

1. αίτηση 

2. πιστοποιητικό αναλυτικής βαθμολογίας στο οποίο 
να φαίνεται και ο βαθμός πτυχίου ή ο μέσος όρος βαθ¬ 
μολογίας των μαθημάτων που έχουν ολοκληρώσει επι- 
τυχώς έως την ημερομηνία κατάθεσης της αίτησης 

3. πιστοποιητικό γνώσης της Αγγλικής Γλώσσας του¬ 
λάχιστον επιπέδου Β2 

4. πιστοποιητικό γνώσης της ελληνικής γλώσσας για 
αλλοδαπούς φοιτητές (πτυχίο από ελληνικό Πανεπιστή¬ 
μιο ή Τ.Ε.Ι. ή πιστοποιητικό ελληνομάθειας) 

5. δύο συστατικές επιστολές 

Ο τρόπος επιλογής υποψηφίων στο μεταπτυχιακό 
πρόγραμμα καθορίζεται επ' ακριβώς κάθε χρόνο από 
τη Γ.Σ.Ε.Σ. η οποία με τη σειρά της αναθέτει στη Σ.Ε. την 
ευθύνη διεξαγωγής της διαδικασίας εισαγωγής των υπο¬ 
ψηφίων στο μεταπτυχιακό πρόγραμμα. 

Η διαδικασία επιλογής των υποψηφίων γίνεται σε δύο 
διαφορετικές χρονικές περιόδους: 

1. Κατά την 1 η περίοδο (Μάρτιος - Απρίλιος) μπορούν 
να υποβάλουν αίτηση όσοι έχουν περάσει επιτυχώς του¬ 
λάχιστον το 80% των μαθημάτων που απαιτούνται για 
την απόκτηση του πτυχίου τους. Με βάση αυτά τα μαθή¬ 
ματα υπολογίζεται ο μέσος όρος βαθμολογίας. Απαραί¬ 
τητη προϋπόθεση για την ένταξη αυτών των υποψηφίων 
στο μεταπτυχιακό πρόγραμμα, εφόσον επιλεχθούν, είναι 
η ολοκλήρωση των προπτυχιακών σπουδών τους έως 
και το Σεπτέμβριο του εκάστοτε ακαδημαϊκού έτους. Σε 
αντίθετη περίπτωση αποκλείονται από το μεταπτυχιακό 
πρόγραμμα. 

2. Η 2η περίοδος επιλογής υποψηφίων αφορά αποκλει¬ 
στικά πτυχιούχους και λαμβάνει χώρα το Σεπτέμβριο και 
μόνο για τον αριθμό των θέσεων που δεν έχουν καλυφθεί 
κατά την 1 η περίοδο. 

Η επιλογή γίνεται ως ακολούθως: 

Για τους πτυχιούχους Πανεπιστημιακών τμημάτων 
οικονομικής κατεύθυνσης και ομοειδών τμημάτων, και 
εφόσον διαθέτουν επαρκή γνώση στη μικροοικονομική 

και μακροοικονομική (δηλαδή έχουν διδαχθεί τουλάχι¬ 
στον δύο μαθήματα μικροοικονομικής και δύο μαθή¬ 
ματα μακροοικονομικής) και στις ποσοτικές μεθόδους 
(τουλάχιστον από ένα μάθημα σε μαθηματικά, στατιστι¬ 
κή και οικονομετρία ή από ένα τουλάχιστον μάθημα σε 
μαθηματικά και δύο μαθήματα σε στατιστική ή από ένα 
μάθημα σε μαθηματικά και δύο μαθήματα σε οικονο¬ 
μετρία), η κατάταξη εισαγωγής τους στο μεταπτυχιακό 
πρόγραμμα γίνεται με βάση τα ακόλουθα κριτήρια: 

1. Βαθμός πτυχίου (τουλάχιστον 6): Βαρύτητα - 25%. 
Για αυτούς που επιλέγονται το Μάρτιο λαμβάνεται υπό¬ 
ψη ο μέσος όρος των περασμένων μαθημάτων κατά την 
ημερομηνία υποβολής της αίτησής τους. 

2. Μέσος όρος βαθμολογίας μαθημάτων μακροοικο¬ 
νομικής (τουλάχιστον δύο μαθήματα): Βαρύτητα - 15% 

3. Μέσος όρος βαθμολογίας μαθημάτων μικροοικο¬ 
νομικής (τουλάχιστον δύο μαθήματα): Βαρύτητα - 15% 

4. Μέσος όρος βαθμολογίας ποσοτικών μαθημάτων 
(τουλάχιστον από ένα μάθημα σε μαθηματικά, στατι¬ 
στική και οικονομετρία ή από ένα τουλάχιστον μάθημα 
σε μαθηματικά και δύο μαθήματα σε στατιστική ή από 
ένα μάθημα σε μαθηματικά και δύο μαθήματα σε οικο¬ 
νομετρία): Βαρύτητα -15% 

5. Συνέντευξη (με άριστα το 10): Βαρύτητα - 30% 

Οι υποψήφιοι που θα συγκεντρώσουν βαθμολογία 
κάτω από 7,00/10,00 με βάση τα παραπάνω κριτήρια, 
δύναται να παραπεμφθούν, έπειτα από απόφαση της 
Σ.Ε., σε γραπτές εξετάσεις σε ένα ή περισσότερα από τα 
μαθήματα Μικροοικονομικής, Μακροοικονομικής και 
Ποσοτικών Μεθόδων (με επακριβώς προσδιορισμένη 
ύλη από την επιτροπή). Οι υποψήφιοι που παραπέμπο- 
νται σε εξετάσεις πρέπει να επιτύχουν βαθμό ίσο ή με¬ 
γαλύτερο του πέντε (5) σε όλα τα εξετασμένα μαθήματα 
προκειμένου να γίνουν δεκτοί στο πρόγραμμα, μετά από 
την κατάταξή τους. 

Στην τελική κρίση της Σ.Ε. συνυπολογίζονται και οι 
συστατικές επιστολές. 

Όσοι υποψήφιοι είναι πτυχιούχοι Πανεπιστημιακών 
τμημάτων οικονομικής κατεύθυνσης ή ομοειδών Τμη¬ 
μάτων και δεν διαθέτουν επαρκή γνώση σε ένα ή και σε 
περισσότερα από τα προαναφερθέντα μαθήματα είναι 
υποχρεωμένοι να προσέλθουν σε γραπτές εξετάσεις στα 
εν λόγω μαθήματα (με επακριβώς προσδιορισμένη ύλη 
από την επιτροπή). 

Η επιλογή για τους πτυχιούχους Πανεπιστημιακών 
τμημάτων θετικής και πολυτεχνικής κατεύθυνσης, καθώς 
και για τους πτυχιούχουςΤ.Ε.Ι. οικονομικής κατεύθυνσης, 
η κατάταξη εισαγωγής τους στο μεταπτυχιακό πρόγραμ¬ 
μα γίνεται με βάση τα ακόλουθα κριτήρια: 

1. Βαθμός πτυχίου (τουλάχιστον 6): Βαρύτητα - 25%. 
Για αυτούς που επιλέγονται το Μάρτιο λαμβάνεται υπό¬ 
ψη ο μέσος όρος των περασμένων μαθημάτων κατά την 
ημερομηνία υποβολής της αίτησής τους 

2. Μέσος όρος βαθμολογίας μαθημάτων μακροοικο¬ 
νομικής (τουλάχιστον δύο μαθήματα): Βαρύτητα - 15% 

3. Μέσος όρος βαθμολογίας μαθημάτων μικροοικο¬ 
νομικής (τουλάχιστον δύο μαθήματα): Βαρύτητα - 15% 

4. Μέσος όρος βαθμολογίας ποσοτικών μαθημάτων 
(τουλάχιστον από ένα μάθημα σε μαθηματικά, στατι¬ 


στική και οικονομετρία ή από ένα τουλάχιστον μάθημα 
σε μαθηματικά και δύο μαθήματα σε στατιστική ή από 
ένα μάθημα σε μαθηματικά και δύο μαθήματα σε οικο¬ 
νομετρία): Βαρύτητα -15% 

5. Συνέντευξη (με άριστα το 10): Βαρύτητα - 30% 

Στην τελική κρίση της Σ.Ε. συνυπολογίζονται και οι 
συστατικές επιστολές. 

Οι υποψήφιοι Πανεπιστημιακών τμημάτων θετικής και 
πολυτεχνικής κατεύθυνσης, καθώς καιΤ.Ε.Ι. οικονομικής 
κατεύθυνσης που δε διαθέτουν επαρκή γνώση σε ένα ή 
και σε περισσότερα από τα προαναφερθέντα μαθήματα 
είναι υποχρεωμένοι να προσέλθουν σε γραπτές εξετά¬ 
σεις στα εν λόγω μαθήματα (με επακριβώς προσδιορι¬ 
σμένη ύλη από την επιτροπή). 

Όλοι οι φοιτητές του Μ.Δ.Ε. στην «Οικονομική Ανάλυ¬ 
ση και Πολιτική» θεωρούνται μεταπτυχιακοί υπότροφοι 
και απαλλάσσονται από την καταβολή τελών φοίτησης. 

Η χρονική διάρκεια για την απονομή του Μ.Δ.Ε. ορίζε¬ 
ται σε τρία (3) ακαδημαϊκά εξάμηνα. 

Τα μαθήματα πραγματοποιούνται κατά τη διάρκεια 
του 1ου και 2ου εξαμήνου. Κατά τη διάρκεια του 1ου 
εξαμήνου οι φοιτητές καλούνται να παρακολουθήσουν 
επτά (7) υποχρεωτικά μαθήματα κορμού. Κατά τη διάρ¬ 
κεια του 2ου εξαμήνου οι φοιτητές καλούνται να παρα¬ 
κολουθήσουν έξι (6) μαθήματα επιλογής από ένα σύνολο 
προσφερομένων μαθημάτων επιλογής. Η διάρκεια του 
κάθε μαθήματος είναι έξι (6) διδακτικές εβδομάδες των 
τεσσάρων (4) ωρών έκαστη και μία (1) εβδομάδα εξε¬ 
τάσεων. Το σύνολο των προσφερόμενων μαθημάτων 
επιλογής καθορίζεται κάθε χρόνο από τη Γ.Σ.Ε.Σ.. Κατά 
τη διάρκεια του 3ου εξαμήνου εκπονείται η υποχρεωτική 
διπλωματική εργασία. 

Συγκεκριμένα στο 1 ο εξάμηνο διδάσκονται τα παρα¬ 
κάτω μαθήματα (σε παρένθεση οι πιστωτικές μονάδες 
ΕΘΤ5 που αντιστοιχούν σε κάθε μάθημα). 

Μακροοικονομική I (4,5 Ε(ΙΤ5), Μακροοικονομική II (4 
Ε(ΙΤ5), Μικροοικονομική I (4,5 Ε(ΙΤ5), Μικροοικονομική 
II (4 ΕΘΤ5), Οικονομετρία I (4,5 Ε(ΙΤ5), Οικονομετρία II (4 
Ε(ΙΤ5), Εφαρμοσμένα Μαθηματικά (4,5 Ε(ΙΤ5). 

Στο 2ο εξάμηνο κάθε φοιτητής πρέπει να επιλέξει 
έξι (6) συνολικά μαθήματα από τα παρακάτω: Διεθνές 
Εμπόριο, Οικονομικά της Εργασίας, Χρηματοοικονο¬ 
μική Οικονομετρία, Δημόσια Οικονομικά, Οικονομική 
Μεγέθυνση, Ιστορία Οικονομικών Θεωριών, Οικονομική 
Πολιτική, Θεωρία Παιγνίων, Υπολογιστικές Μέθοδοι στα 
Δυναμικά Οικονομικά, Θεωρία Επιχειρηματικότητας και 
Καινοτομίας, Οικονομική Ανάπτυξη, Διεθνής Μακροοι¬ 
κονομική, Οικονομική των Ανθρωπίνων Πόρων, Ειδικά 
Θέματα Οικονομετρίας, Οικονομικά του Περιβάλλοντος, 
Βιομηχανική Οργάνωση, Οικονομικά της Υγείας, Πειρα¬ 
ματικά Οικονομικά, Πολιτική Οικονομία, Θεωρία Κατα¬ 
ναλωτή, Υπολογιστικά Οικονομικά, Χρηματοοικονομική 
Λογιστική, Εφαρμοσμένη Οικονομική, Στοχαστική Προ¬ 
σομοίωση, Χρηματοοικονομικές Επενδύσεις, Επιχειρη¬ 
σιακή Έρευνα και Λήψη Αποφάσεων, Μαθηματικά των 
Χρηματαγορών, Εφαρμοσμένη Μικροοικονομική. 

Σε κάθε μάθημα επιλογής του 2ου εξαμήνου αντιστοι¬ 
χούν πέντε (5) πιστωτικές μονάδες ΕΈΤ5.0 αριθμός προ¬ 
σφερόμενων μαθημάτων, από το παραπάνω σύνολο, 

προσαρμόζεται κάθε έτος από τη Γ.Σ.Ε.Σ. ανάλογα με 
τις δυνατότητες του τμήματος. Ο ελάχιστος αριθμός 
προσφερόμενων μαθημάτων δεν μπορεί να είναι χαμη¬ 
λότερος των δέκα (10). 

Η ανάθεση της διδασκαλίας των μαθημάτων του προ¬ 
γράμματος γίνεται πριν την έναρξη του ακαδημαϊκού 
έτους από τη Γ.Σ.Ε.Σ.. 

Οι εξετάσεις των μαθημάτων πραγματοποιούνται με 
την ολοκλήρωση των μαθημάτων. Συγκεκριμένα υπάρ¬ 
χουν πέντε (5) εξεταστικές περίοδοι, διάρκειας έως δύο 
(2) εβδομάδων η κάθε μία. Η 1 η περίοδος είναι στο τε¬ 
λευταίο δεκαήμερο του Νοεμβρίου, η 2η εξεταστική 
περίοδος είναι στο τρίτο δεκαήμερο του Ιανουάριου, 
η 3η εξεταστική περίοδος είναι στο τρίτο δεκαήμερο 
του Μαρτίου, η 4η εξεταστική περίοδος το πρώτο δε¬ 
καήμερο του Ιουνίου και η 5η εξεταστική περίοδος το 
πρώτο δεκαήμερο του Ιουλίου. Στις πρώτες τέσσερις εξε¬ 
ταστικές περιόδους εξετάζονται μόνο τα μαθήματα του 
αντίστοιχου τριμήνου. Στην πέμπτη εξεταστική περίοδο 
γίνεται η επαναληπτική εξέταση όσων έχουν αποτύχει σε 
μάθημα/μαθήματα όπως ορίζονται στο άρθρο 6. 

Άρθρο 5: 

Διδάσκοντες 

Στο μεταπτυχιακό πρόγραμμα μπορούν να διδάξουν 
μέλη ΔΕΠ του τμήματος Οικονομικών Επιστημών, της 
Σχολής Οικονομικών και Κοινωνικών Επιστημών του 
Πανεπιστημίου Ιωαννίνων, καθώς και Ομότιμοι καθη¬ 
γητές και αφυπηρετήσαν τα μέλη ΔΕΠ όπως ορίζει ο 
νόμος. Πριν την έναρξη κάθε ακαδημαϊκού έτους η Σ.Ε. 
καταρτίζει τον κατάλογο των μαθημάτων που θα διδα¬ 
χθούν το εν λόγω έτος. Στην επιλογή προηγούνται τα 
υπηρετούντο μέλη ΔΕΠ του τμήματος και της Σχολής. 
Στη συνέχεια, και εφόσον δεν καλυφθούν τα ελάχιστα 
μαθήματα που προβλέπει ο κανονισμός ή η Σ.Ε. κρίνει 
απαραίτητο για την κάλυψη συγκεκριμένων μαθημά¬ 
των, που δε δύνανται να προσφέρουν τα υπηρετούντο 
μέλη, μπορούν να απασχοληθούν Ομότιμοι Καθηγητές 
ή αφυπηρετήσαντα μέλη. Στη συνέχεια η Σ.Ε. προτείνει 
στη Γ.Σ.Ε.Σ. τους διδάσκοντες. Η τελική ευθύνη για την 
κατανομή των μαθημάτων είναι στη Γ.Σ.Ε.Σ. η οποία απο¬ 
φασίζει με απλή πλειοψηφία. 

Σε περίπτωση που η Σ.Ε. κρίνει ότι κάποιο μάθημα επι¬ 
λογής του 2ου εξαμήνου μπορεί να διδαχτεί από επισκέ¬ 
πτη Καθηγητή εισηγείται στη Γ.Σ.Ε.Σ., σύμφωνα με όσα 
προβλέπει ο ισχύων νόμος, την πρόσληψη του εν λόγω 
επισκέπτη Καθηγητή. Στη συνέχεια ορίζεται μια τριμελής 
επιτροπή που αξιολογεί το βιογραφικό του προτεινόμε- 
νου επισκέπτη Καθηγητή, καθώς και την αναγκαιότητα 
της πρόσληψής του και καταθέτει εισήγηση στη Γ.Σ.Ε.Σ. 
η οποία αποφασίζει για την πρόσληψη. Σε περίπτωση 
που ο καλούμενος διδάξει εθελοντικά, χωρίς αμοιβή, 
αποζημίωση ή άλλη οικονομική απολαβή, πλην των 
οδοιπορικών του, η Σ.Ε. προτείνει την πρόσληψή του 
και η Γ.Σ.Ε.Σ. την εγκρίνει. 

Άρθρο 6: 

Δομή και διάρκεια του Προγράμματος Σπουδών 

Για την απόκτηση του Μ.Δ.Ε. στην «Οικονομική Ανά¬ 
λυση και Πολιτική» πλήρους φοίτησης απαιτούνται 3 


ακαδημαϊκά εξάμηνα, ενώ στην περίπτωση μερικής 
φοίτησης απαιτούνται 5 ακαδημαϊκά εξάμηνα. Σε αυτό 
το χρόνο συμπεριλαμβάνεται και η εκπόνηση της δι¬ 
πλωματικής εργασίας. Η Γ.Σ.Ε.Σ. αποφασίζει ετησίως αν 
το προσφερόμενο Μ.Δ.Ε. θα είναι πλήρους ή μερικής 
φοίτησης. Η Γ.Σ.Ε.Σ. αποφασίζει επίσης μετά από αίτηση 
του ενδιαφερομένου φοιτητή αν συντρέχουν λόγοι για 
χορήγηση αναστολής σπουδών. 

Για την απόκτηση του Μ.Δ.Ε. στην «Οικονομική Ανάλυ¬ 
ση και Πολιτική» απαιτείται η υποχρεωτική παρακολού¬ 
θηση και η επιτυχής εξέταση σε δεκατρία (13) μαθήματα 
διάρκειας έξι (6) διδακτικών εβδομάδων το καθένα, κα¬ 
θώς και της διπλωματικής εργασίας. 

Τα μαθήματα διδάσκονται τέσσερις (4) ώρες ανά εβδο¬ 
μάδα.Την ευθύνη για την αναπλήρωση μαθημάτων που 
δε πραγματοποιήθηκαν λόγω απρόβλεπτων συνθηκών 
τη φέρει ο διδάσκοντας του κάθε μαθήματος, ο οποίος 
πρέπει να μεριμνήσει για την έγκαιρη αναπλήρωση λαμ- 
βάνοντας πάντα υπόψη το τρέχον ωρολόγιο πρόγραμμα 
μαθημάτων. 

Σε περίπτωση που ο διδάσκοντας είναι επισκέπτης 
Καθηγητής, οι διαλέξεις του μαθήματος μπορούν να 
πραγματοποιηθούν σε μικρότερο χρονικό διάστημα 
των 6 εβδομάδων αρκεί ο συνολικός αριθμός ωρών 
διδασκαλίας να είναι ο ίδιος (24 διδακτικές ώρες) και 
να κατανέμεται σε τουλάχιστον 5 εργάσιμες μέρες. Σε 
αυτήν την περίπτωση απαιτείται η πρότερη σύμφωνη 
γνώμη της Γ.Σ.Ε.Σ.. 

Ο τρόπος αξιολόγησης των επιδόσεων των μεταπτυ¬ 
χιακών φοιτητών καθορίζεται από τον εκάστοτε διδά¬ 
σκοντα και ανακοινώνεται στους φοιτητές κατά την 1 η 
εβδομάδα μαθημάτων. Πέρα από την τελική εξέταση, 
ενθαρρύνεται η χρήση επιπρόσθετων τρόπων αξιολό¬ 
γησης (ερευνητικές εργασίες, βαθμολόγηση συμμετοχής 
κ.λπ.). Η βαθμολόγηση γίνεται στην κλίμακα μηδέν (0) 
έως δέκα (10) με άριστα το δέκα και οι βαθμοί εκφράζο¬ 
νται μέχρι και το πρώτο δεκαδικό ψηφίο. Η ολοκλήρωση 
ενός μαθήματος θεωρείται επιτυχής αν ο φοιτητής λάβει 
συνολικό βαθμό μεγαλύτερο ή ίσο του πέντε (5). 

Η εκπόνηση εργασιών στο πλαίσιο των μαθημάτων, 
εφόσον αυτές είναι υποχρεωτικές, γίνεται κατά τη δι¬ 
άρκεια των έξι εβδομάδων και οι εξετάσεις σε όλα τα 
μαθήματα πραγματοποιούνται σε κοινά προκαθορι¬ 
σμένο χρονικό διάστημα. Σε περίπτωση που το μάθημα 
διδαχθεί σε διάστημα μικρότερο των 6 εβδομάδων, οι 
εργασίες, εφόσον είναι υποχρεωτικές, γίνονται μέσα σε 
περίοδο έξι εβδομάδων και αποστέλλονται στο διδά¬ 
σκοντα για τη βαθμολόγησή τους. 

Την περίοδο του Σεπτεμβρίου - Οκτωβρίου και πριν 
την έναρξη των μαθημάτων του 1 ου εξαμήνου και ανά¬ 
λογα με την κρίση της Σ.Ε. και των πόρων του τμήματος, 
μπορούν να πραγματοποιηθούν προπαρασκευαστικά 
μαθήματα διάρκειας μίας (1) εβδομάδας στη μικροοι¬ 
κονομική, μακροοικονομική και μαθηματικά. 

Για να διδαχτεί ένα συγκεκριμένο μάθημα επιλογής, 
πρέπει αυτό να δηλωθεί από τουλάχιστον τέσσερις (4) 
μεταπτυχιακούς φοιτητές. Σε αντίθετη περίπτωση το μά¬ 
θημα δεν προσφέρεται, εκτός και αν ο συγκεκριμένος 
διδάσκων επιθυμεί να το διδάξει και με λιγότερα άτομα. 

Δεν επιτρέπεται η συνέχιση των σπουδών σε φοιτητή/ 
τρία που έχει αποτύχει σε τρία (3) ή περισσότερα μαθή¬ 
ματα (σε όλη τη διάρκεια του προγράμματος). Όποιος 
φοιτητής/τρια αποτύχει σε ένα ή το πολύ δύο μαθήματα, 
ανεξαρτήτου εξαμήνου υποχρεούται να δώσει επανα¬ 
ληπτικές εξετάσεις στα συγκεκριμένα μαθήματα κατά 
την επαναληπτική εξεταστική περίοδο του Ιουλίου. Σε 
περίπτωση αποτυχίας έστω και σε ένα μάθημα στις επα¬ 
ναληπτικές εξετάσεις, ο φοιτητής/τρια διαγράφεται από 
το μεταπτυχιακό πρόγραμμα. 

Όποιος φοιτητής έχει αποτύχει δύο φορές στην εξέ¬ 
ταση μαθήματος ή μαθημάτων, εξετάζεται ύστερα από 
αίτησή του από τριμελή επιτροπή μελών ΔΕΠ της Σχο¬ 
λής, οι οποίοι έχουν το ίδιο ή συναφές γνωστικό αντικεί¬ 
μενο με το εξεταζόμενο μάθημα. Η τριμελής επιτροπή 
ορίζεται από τη Γ.Σ.Ε.Σ. ύστερα από εισήγηση της Σ.Ε.. 
Από τη επιτροπή εξαιρείται ο υπεύθυνος της εξέτασης 
διδάσκων. 

Οι μεταπτυχιακοί φοιτητές μπορούν να εκπονούν τη 
διπλωματική τους εργασία το 3ο ακαδημαϊκό εξάμηνο 
εφόσον έχουν ολοκληρώσει επιτυχώς όλα τα μαθήματα 
του 1 ου και 2ου εξαμήνου. Πιο συγκεκριμένα: 

1. Οι φοιτητές επιλέγουν με αίτησή τους το θέμα της 
διπλωματικής εργασίας και προτείνουν επιβλέποντα. Τα 
θέματα των εργασιών πρέπει να εντάσσονται στο γνω¬ 
στικό πεδίο των διδασκομένων αντικειμένων καθώς και 
στα ερευνητικά ενδιαφέροντα των διδασκόντων στο 
πρόγραμμα. Οι φοιτητές μπορούν να επιλέξουν ανά¬ 
μεσα σε μία ενδελεχή βιβλιογραφική επισκόπηση ενός 
θέματος, σε μία εμπειρική έρευνα ή σε μία ανάπτυξη 
ενός θεωρητικού υποδείγματος. Σε όλες τις περιπτώσεις 
η διπλωματική εργασία πρέπει να διακρίνεται για την 
επιστημονική της αρτιότητα. 

2. Η Σ.Ε. ανάλογα με το προτεινόμενο θέμα κατανέμει 
τους φοιτητές σε επιβλέποντες καθηγητές. Η κατανομή 
των διπλωματικών εργασιών ανά διδάσκοντα και η επι¬ 
λογή του θέματος γίνεται εντός του Ιουνίου κάθε έτους. Η 
περίοδος κατάθεσης του θέματος για την εκπόνηση της 
διπλωματικής εργασίας καθορίζεται από τη Σ.Ε.. 

3. Η διπλωματική εργασία ξεκινά μετά το πέρας των 
μαθημάτων του 2ου εξαμήνου και ολοκληρώνεται υπο¬ 
χρεωτικά τον Ιανουάριο του επόμενου ακαδημαϊκού 
έτους. Οι παρουσιάσεις των διπλωματικών εργασιών 
γίνονται στο τέλος του 3ου εξαμήνου σε προκαθορι¬ 
σμένες από τη Σ.Ε. ημερομηνίες. 

4. Η υποστήριξη της διπλωματικής εργασίας είναι 
δημόσια και αξιολογείται από τριμελή επιτροπή που 
αποτελείται από τον επιβλέποντα και δύο καθηγητές 
του τμήματος. 

5. Η δομή της διπλωματικής εργασίας (αριθμός λέξεων 
κλπ) προσδιορίζεται από τη Σ.Ε.. 

6. Η διπλωματική εργασία αντιστοιχεί σε 30 Ε(ΙΤ5. 

7. Η διπλωματική εργασία αξιολογείται ως απορριπτέα 
ή αποδεκτή με βαθμό από ένα (1) έως δέκα (10). Σε πε¬ 
ρίπτωση που η εργασία κριθεί ως απορριπτέα, τότε η 
τριμελής επιτροπή εξέτασης δύναται να την αναπέμψει 
με απόφασή της για διορθώσεις ή επεξηγήσεις οι οποί¬ 
ες θα πρέπει να ολοκληρωθούν σε διάστημα ενός (1) 
μηνός, στο τέλος του οποίου πρέπει να γίνει εκ νέου η 


παρουσίαση της διπλωματικής εργασίας. Αν η εργασία 
κριθεί εκ νέου απορριπτέα τότε δεν απονέμεται ο τίτλος 
του Μ.Δ.Ε.. 

8. Ο μέγιστος αριθμός διπλωματικών εργασιών που 
μπορεί να αναλάβει ο κάθε επιβλέπων καθηγητής είναι 
τρεις (3). 

9. Διπλωματική εργασία μπορεί να επιβλέψει οποιο- 
δήποτε μέλος ΔΕΠ του τμήματος ή άλλου τμήματοςτου 
ιδίου ή άλλου Πανεπιστημίου αρκεί να έχει διδάξει στο 
Μ.Δ.Ε. κατά το συγκεκριμένο ακαδημαϊκό έτος. 

10. Η Σ.Ε. λαμβάνει μέριμνα για το συντονισμό και την 
ομοιομορφία βαθμολόγησης των διπλωματικών εργα¬ 
σιών. 

Ο βαθμός του πτυχίου προκύπτει από τη διαίρεση 
του αθροίσματος των βαθμών των μαθημάτων 1 ου και 
2ου εξαμήνου και του βαθμού της διπλωματικής (πολ- 
λαπλασιασμένο επί 7) με το είκοσι (20). Το πτυχίο συνο¬ 
δεύεται και από παράρτημα διπλώματος όπως ορίζει 
η ισχύουσα νομοθεσία. Η απονομή των Μ.Δ.Ε. γίνεται 
στις καθορισμένες τελετές ορκωμοσίας του τμήματος 
Οικονομικών Σπουδών σύμφωνα με τον κανονισμό του 
Πανεπιστημίου Ιωαννίνων. 

Άρθρο 7: 

Υποχρεώσεις Μεταπτυχιακών Φοιτητών 

Οι μεταπτυχιακοί φοιτητές είναι υποχρεωμένοι να 
παρευρίσκονται στο Τμήμα καθ' όλη τη διάρκεια του 
μεταπτυχιακού προγράμματος και να παρακολουθούν 
ανελλιπώς τις παραδόσεις, τα εργαστήρια, τα σεμινά¬ 
ρια και τις άλλες δραστηριότητες που προβλέπονται 
για κάθε μάθημα. Οι μεταπτυχιακοί φοιτητές είναι υπο¬ 
χρεωμένοι να συμμετέχουν επικουρικά στη διενέργεια 
φροντιστηριακών ασκήσεων, εφόσον τους ανατεθεί από 
τη Γ.Σ.Ε.Σ., καθώς και να συμμετέχουν στις επιτηρήσεις 
εξετάσεων προπτυχιακών μαθημάτων κατά τη διάρκεια 
της φοίτησής τους. 

Το όριο απουσιών που δικαιούται ο κάθε μεταπτυχια¬ 
κός φοιτητής είναι μια (1) ανά μάθημα και μέχρι τέσσερις 
(4) στο σύνολο των μαθημάτων του εξαμήνου. Απουσία 
είτε μίας ώρας είτε τεσσάρων ωρών από μία διάλεξη 
θεωρείται ως μία (1) απουσία. 

Σε περίπτωση που ο φοιτητής δεν προσέρχεται κανο¬ 
νικά στα μαθήματά του, η Σ.Ε. εξετάζει την περίπτωσή 
του και εισηγείται στη Γ.Σ.Ε.Σ. που αποφασίζει, είτε την 
παραμονή του στο Π.Μ.Σ. υπό προϋποθέσεις είτε την 
αποβολή του. 

Η Σ.Ε. εξετάζει και εισηγείται στη Γ.Σ.Ε.Σ. για περιπτώ¬ 
σεις μεταπτυχιακών φοιτητών που δεν εκπληρώνουν 
τις υποχρεώσεις τους όπως αναφέρονται στο παρόν 
άρθρο. Η Γ.Σ.Ε.Σ. είναι υπεύθυνη για την τελική εκτίμη¬ 
ση και λήψη αποφάσεων για τον πειθαρχικό έλεγχο και 
επιβολή ποινών. 

Άρθρο 8: 

Υποχρεώσεις Διδασκόντων 

Ο υπεύθυνος για τη διδασκαλία μαθήματος στο Π.Μ.Σ. 
οφείλει: 

1. να τη ρεί πιστά και επακριβώς το πρόγραμμα και το 
ωράριο των παραδόσεων του μαθήματος 

2. να καθορίζει το περιεχόμενο του μεταπτυχιακού 
μαθήματος και να παραδίδει στη Γραμματεία για αρχειο¬ 
θέτηση και στη Σ.Ε.: α) σύντομη περιγραφή του μαθήμα¬ 
τος, β) προτεινόμενη βιβλιογραφία, γ) συμπληρωματικό 
υλικό προς μελέτη 

3. να ενημερώνει τους φοιτητές στην πρώτη διάλεξη 
για το ακριβές περιεχόμενο των διαλέξεών του, την ύλη 
που θα διδάξει, τη βιβλιογραφία που θα χρησιμοποιήσει, 
καθώς επίσης και για τον τρόπο εξέτασής τους 

4. να τηρεί τουλάχιστον δύο ώρες γραφείου την εβδο¬ 
μάδα για επικοινωνία με τους φοιτητές για θέματα που 
άπτονται των σπουδών τους και του διδασκόμενου μα¬ 
θήματος 

5. να επιβλέπει έως και τρεις (3) διπλωματικές εργασίες 
εφόσον αυτές του ανατεθούν από τη Σ.Ε. 

Άρθρο 9: 

Αξιολόγηση Μαθημάτων 
και Διδασκόντων στο Π.Μ.Σ. 

Οι μεταπτυχιακοί φοιτητές υποχρεούνται στο τέλος 
του κάθε εξαμήνου να αξιολογούν τα μαθήματα που δι¬ 
δάχθηκαν στη βάση συγκεκριμένου ερωτηματολογίου. 
Το σχετικό ερωτηματολόγιο αφορά στο περιεχόμενο 
του μαθήματος, στον τρόπο διδασκαλίας του, στο βαθ¬ 
μό συσχέτισής του με την πράξη και στις αρχές και στη 
φιλοσοφία του μεταπτυχιακού προγράμματος. 

Η αξιολόγηση του διδάσκοντα από τους μεταπτυχι¬ 
ακούς φοιτητές γίνεται με κριτήρια τις γνώσεις και την 
ικανότητα μετάδοσής τους στους φοιτητές, την προε¬ 
τοιμασία του, τη χρησιμοποίηση της πλέον σύγχρονης 
διεθνώς καθιερωμένης - για υψηλού επιπέδου μεταπτυ¬ 
χιακές σπουδές - βιβλιογραφίας, την προθυμία του να 
απαντά σε ερωτήσεις, την έγκαιρη βαθμολόγηση και 
επιστροφή εργασιών και γραπτών εξετάσεων, και την 
τήρηση των ωρών διδασκαλίας του μαθήματος και των 
ωρών γραφείου. 

Η αξιολόγηση των διδασκόντων από τους μεταπτυχι¬ 
ακούς φοιτητές γίνεται με ευθύνη της Γραμματείας την 
προτελευταία μέρα των παραδόσεων και τα ανωνύμως 
συμπληρωμένα έντυπα σφραγίζονται σε ειδικό φάκελο. 
Η ανάλυση των ερωτηματολογίων αξιολόγησης γίνεται 
από τη ΜΟΔΙΠ του Πανεπιστημίου Ιωαννίνων. Τα απο¬ 


τελέσματα παραδίδονται στην ΟΜΕΑ του Τμήματος η 
οποία είναι υπεύθυνη για την ενημέρωση του κάθε δι¬ 
δάσκοντα σχετικά με τα αποτελέσματα της αξιολόγησής 
του. Στις περιπτώσεις όπου διαπιστώνονται σοβαρά πα¬ 
ράπονα φοιτητών, η Σ.Ε. έχει την υποχρέωση να εξετάσει 
τη σοβαρότητα του θέματος και να συζητήσει τόσο με 
τους φοιτητές όσο και με το διδάσκοντα το εν λόγω θέμα 
και να προτείνει λύσεις για τη θεραπεία των προβλημά¬ 
των που έχουν διαπιστωθεί. Η Σ.Ε. έχει το δικαίωμα να 
ζητήσει, στα πλαίσια της Γ.Σ.Ε.Σ., τη διακοπή διδασκαλίας 
του μαθήματος από το συγκεκριμένο διδάσκοντα. 

Άρθρο 10: 

Θέματα διοικητικής, τεχνικής 

και οικονομικής υποστήριξης 

Η διοικητική και τεχνική υποστήριξη του μεταπτυ¬ 
χιακού προγράμματος είναι ευθύνη του διοικητικού 
και τεχνικού προσωπικού του τμήματος Οικονομικών 
Επιστημών. Η Σ.Ε. λαμβάνει μέριμνα για την εύρυθμη 
λειτουργία του μεταπτυχιακού προγράμματος. Η Γ.Σ.Ε.Σ. 
είναι υπεύθυνη για την κατανομή του προϋπολογισμού 
του τμήματος σε δράσεις που απαιτούνται για την εύ¬ 
ρυθμη λειτουργία του μεταπτυχιακού. 

Άρθρο 11: 

Αναθεώρηση του Εσωτερικού 

Κανονισμού του Π.Μ.Σ. 

Ο εσωτερικός κανονισμός του Π.Μ.Σ. μπορεί να ανα¬ 
θεωρείται όποτε κρίνεται αναγκαίο είτε στο σύνολό του 
είτε κατ' άρθρο. 

Άρθρο 12: 

Άλλα Θέματα 

Ό,τι δεν προβλέπεται από τον εσωτερικό κανονισμό θα 
αντιμετωπίζεται κατά περίπτωση από τη Γ.Σ.Ε.Σ., ύστερα 
από πρόταση της Σ.Ε.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 7 Μάίου 2018 

Ο Πρύτανης 

ΓΕΩΡΓΙΟΣ ΚΑΨΑΛΗΣ 

